**Senoji ir modernioji architektūra Žvėryne: kaip atpažinti skirtumus ir sužinoti namo paskirtį?**

**Pamokos tikslas:** Supažindinti mokinius su Žvėryno rajono architektūra, mokant atskirti senąją ir moderniąją architektūrą bei suprasti, kaip pastatų išvaizda atspindi jų laikmetį ir paskirtį.

**Pamokos uždaviniai:**

* Išmokyti mokinius atpažinti skirtumus tarp senų ir naujų pastatų.
* Suprasti, kaip pastatai atspindi savo laikmečio funkcijas ir paskirtį.
* Supažindinti su Žvėryno rajonu.

**Kompetencijos:** pažinimo, kūrybiškumo, komunikavimo

**Pasiekimų sritys:**

* Ugdomas gebėjimas stebėti aplinką ir daryti samprotavimus.
* Vaikai susipažįsta su kultūros paveldu, senąja architektūra, vietos istorija ir jos išraiška pastatuose.
* Vaikai išmoksta reikšti savo mintis apie tai, ką mato ir jaučia.
* Veiklos metu vaikai kuria savo interpretacija.

**Pamokos eiga:**

1. **Įžanga (10-15 min.):**

* Aptarkite Žvėryno istoriją, akcentuodami, kad čia galima rasti tiek senų, tiek naujų pastatų. Galite paklausti, ar jie pastebėjo, kas skiria senus ir naujus namus.
* Paaiškinkite mokiniams, kas yra senieji ir naujieji pastatai.

1. **Tyrimas lauke (30-40 min.):**

* Pasirinkite kelis Žvėryno pastatus (idealūs būtų pavyzdžiai, kuriuose aiškiai matomi senų ir naujų pastatų skirtumai).
* Paprašykite mokinių grupelėmis apžiūrėti pastatus ir įvertinti, kas juos daro senus ar naujus:
  + - Statybos medžiagos (akmuo, medis, plytos ar stiklas).
    - Langų, durų, stogo forma ir dydis.
    - Ornamentiškumas (ar pastatai turi daug dekoracijų, ar jie paprastesni?).
    - Ar pastatas yra renovuotas? Ar matosi kažkokių žymių, kurios rodo, kad jis buvo atnaujintas?

1. **Apibendrinimas ir pabaiga (10-15 min.):**

* Po tyrimo susiraskite tinkamą vietą prisėsti ir atlikti užduočių lapus (puikiai tinka parkelis Liubarto gatvėje)
* Klauskite, kaip jie nusprendė, kuris pastatas senas, o kuris naujas.
* Aptarkite mokinių atsakymus užduočių lapuose.
* Vaikai užduočių lapuose įvertinami komentaru individualiai kaip suprato pamoką.